Efter at have studeret i [[Uppsala]] og efter allerede [[1731]] at være indtrådt i kongens kancelli og [[1732]] at have arbejdet ved protokolføringen i [[Rigsrådet (Sverige)|Rigsrådet]] begyndte Scheffer sin egentlige politiske bane på [[Riksdagen|Rigsdagen]] i [[1738]] som begejstret medlem af [[Hattenes Parti]] og tillige som udpræget franskvenlig. [[1739]] var han [[Carl Gustaf Tessin]]s [[legationssekretær]] i [[Paris]]. På rigsdagene [[1742]]-[[1743|43]] var Scheffers virksomhed betydningsfuld, blandt andet arbejdede han kraftigt mod [[Frederik 5.|den danske kronprins']] valg til svensk tronfølger. [[1743]]-[[1751|51]] var han svensk [[minister]] i Paris. [[1756]] ansattes han af stænderne som guvernør for kronprinsen, uagtet [[Adolf Frederik af Sverige|Adolf Frederik]] modsatte sig denne forholdsregel, der i virkeligheden var dikteret af mistro til hoffet og kongeparret.
Organisationer